laion/Wikipedia-Exotic huggingface dataset:
פסגת אניגמה (אנטארקטיקה)

פסגת אניגמה (באנגלית: Enigma Peak; מילולית: פסגת החידה) היא פסגה בהרי דסקו בקצה הדרום מזרחי של האי רוטשילד, שבאנטארקטיקה. גובהה של הפסגה 1,000 מטרים מעל פני הים; והיא ההר ה-4,105 בגובהו באנטארקטיקה. הפסגה מתנשאת מעל מצוק פורנייר. הפסגה התגלתה ממרחק על ידי פביאן גוטליב פון בלינגסהאוזן בשנת 1821, ועל ידי ז'אן-באטיסט שארקו בשנת 1909, וכן נצפתה על ידי המשלחת הבריטית אל ארץ גרהאם בשנת 1936. הפסגה צולמה מהאוויר על ידי השירות האנטארקטי של ארצות הברית בין השנים 1939–1941, ומופתה בעקבות תצלומים אלה. בשל עננות נמוכה, לא היה ברור במדויק, בעת הצילומים, מיקום ההר (לא היה ברור אם הוא באי רוטשילד, באי שרקו או באי דורסי). הפסגה צולמה על ידי משלחת החקר האנטארקטית רון, בשנים 1947–1948. הפסגה מופתה בפירוט רב יותר, בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי האוויר של משלחת רון. הרכס מופה בשנית על ידי צי ארצות הברית בהתבסס על תצלומי לווין לנדסאט שצולמו בפברואר 1975. שמה של הפסגה ניתן לה על ידי הוועדה המייעצת לשמות אנטארקטיים של בריטניה. שם זה ניתן לפסגה בשל הקושי במציאת מקומה המדויק בעת הכנת מפה של האזור. פסגת אניגמה באתר הסקר הגאולוגי של ארצות הברית פסגת אניגמה באתר הגאזט האנטארקטי המשווה SCAR של ממשלת אוסטרליה פסגת אניגמה באתר peakery מפת אזור פסגת אניגמה מחשבון מרחקים - המרחק מפסגת אניגמה לאתרים סמוכים מידע גאוגרפי והיסטורי האי אנטארקטיקה לפי גובהם מידע היסטורי ראה לעיל הבלבול בזיהוי מקום ההר
פסגת אניגמה

האם התכוונתם ל... אנטארקטיקה פסגת אניגמה (אנטארקטיקה) – הר בהרי דסקו בקצה הדרום מזרחי של האי רוטשילד, שבאנטארקטיקה ארצות הברית פסגת אניגמה (וושינגטון) – הר במדינת וושינגטון שבארצות הברית
מיצובישי קולט 1500/1200/1100/1000

מיצובישי קולט 1500/1200/1100/1000 (ביפנית: 三菱・コルト1000, 1100, 1200, 1500, באנגלית: Mitsubishi Colt 1000, 1100, 1200, 1500) הן סדרות של מכוניות משפחתיות קטנות מתוצרת Mitsubishi Heavy Industries (אנ') (משנת 1970 התאגיד הרב-לאומי מיצובישי מוטורס) היפני, אשר יוצרו בין השנים 1963–1970. יוצרה בין השנים 1963–1966. תצורות: 4 דלתות סדאן, 2 דלתות מסחרית. 5 נוסעים (דגם סדאן). מנוע קדמי, מנוע "מיצובישי" סדרה "Mitsubishi KE engine" (אנ') סוג מנוע "KE43" (מנוע בנזין). סוג הנעה: הנעה אחורית 4x2. יוצרה בין השנים 1966–1968. תצורות: 4 דלתות סדאן, 3 דלתות מסחרית. 5 נוסעים (דגם סדאן). מנוע קדמי, מנוע "מיצובישי" סדרה "Mitsubishi KE engine" (אנ') סוג מנוע "KE44" (מנוע בנזין). סוג הנעה: הנעה אחורית 4x2. תאוצה בין 0–100 קמ"ש היא 23.0 שניות (דגם "קולט 1100" מסחרית שנת 1968). יוצרה בין השנים 1968–1970. תצורות: 4 דלתות סדאן, 3 דלתות מסחרית, 5 דלתות מסחרית 5 נוסעים (דגם סדאן). מנוע קדמי, מנוע "מיצובישי" סדרה "Mitsubishi KE engine" סוג מנוע "KE46" (מנוע בנזין). סוג הנעה: הנעה אחורית 4x2. יוצרה בין השנים 1965–1969. תצורות: 4 דלתות סדאן, 2 דלתות סדאן (יוצר בין השנים 1968–1969), 2 דלתות מסחרית, 4 דלתות מסחרית (יוצר בין השנים 1970–1968. 5 נוסעים (דגם סדאן). מנוע קדמי, מנוע "מיצובישי" סדרה "Mitsubishi KE engine" (אנ') סוג מנוע "KE45" (מנוע בנזין). סוג הנעה: הנעה אחורית 4x2. "מיצובישי קולט 1000", שנת 1964 "מיצובישי קולט 1100" "מיצובישי קולט 1100" "מיצובישי קולט 1200", שנת 1968 "מיצובישי קולט 1500" "מיצובישי קולט 1500" מיצובישי מוטורס מיצובישי קולט מיצובישי קולט 600 מיצובישי קולט 800/1000F/1100F/11F מדיה וקבצים בנושא מיצובישי קולט 1500/1200/1100/1000 בוויקישיתוף מיצובישי מוטורס - אתר החברה מיצובישי מוטורס - היסטוריה web.archive.org/web/20050319071743/http://www.mitsubishi-motors.co.za היסטוריה של מיצובישי בין השנים 1960–1969 mitsubishi-motors.com/corporate/museum/history/1960 מיצובישי קולט 1000 - היסטוריה .mitsubishi-motors.co.uk/discover/heritage/explore-colt-1000 מיצובישי קולט 1100 מסחרית, שנת 1968 - מפרט automobile-catalog.com/make/mitsubishi/colt_1100/colt_1100_van מיצובישי קולט 1200 - ברושור flickr.com/photos "מיצובישי קולט 1200", "מיצובישי קולט 1500" mitsubishi-motors.co.uk/discover/heritage/explore-colt-1200-1500
גתין ג'ונס

גתין ג'ונס (באנגלית: Gethin Jones; נולד ב-12 בפברואר 1978) הוא מגיש טלוויזיה בריטי, שהתפרסם כמנחה תוכניות ילדים. גתין ג'ונס נולד בקארדיף למשפחת מורה לניגון בוויולה ומורה בבית הספר. במקביל ללימודי בבית הספר הוא התקדם בלימוד נגינה בויולה ובפסנתר. במהלך לימודיו באוניברסיטה במנצ'סטר הוא היה חבר נבחרת הרוגבי ואף קיבל הזמנה להשתתף במבחנים לקבוצה מקצועית. בסופו של דבר הוא חזר לקארדיף ועסק בעבודות שונות. בהיותו בקארדיף גתין ג'ונס הצטרף לצוות של ערוץ טלוויזיה מקומי והחל להנחות תוכניות ילדים. בשנת 2005 הוא הוזמן להנחות תוכנית ילדים של BBC Blue Peter הוא התחיל באפריל כאשר סימון תומאס עזב את התוכנית. במהלך התוכנית הוא טס עם החיצים האדומים והפליג בצוללת מתקופת מלחמת העולם השנייה. הוא היה בין האזרחים בודדים שקיבלו אישור להשתתף במסע של חיל הנחתים המלכותי והשלים אותה. ג'ונס מנחה התוכנית במשך מספר עונות ועזב אותה לאחר עונת שנת 2008. גתין ג'ונס ממשיך להופיע בערוצים שונים בבריטניה כמנחה של תוכניות שונות. בשנת 2006 הוא היה האזרח השני שהצליח לסיים את המסע של חיל הנחתים המלכותי באורך של 48 ק"מ. בשנת 2009 הוא היה מנחה של "תמכור לי את השאלה". בנוסף לפעילותו העיקרית כמנחה, גתין ג'ונס הצטלם במספר סדרות טלוויזיה ותוכניות טלוויזיה כמשתתף (למשל ברוקדים עם כוכבים). בשנת 2008 ו-2010 הוא היה חלק של נבחרת אנגליה במשחק כדורגל Soccer Aid. בסתיו 2020 הוא התחיל להגיש תוכנית טלוויזיה Morning Live ב-BBC One. מדיה וקבצים בנושא גתין ג'ונס בוויקישיתוף גתין ג'ונס, ברשת החברתית פייסבוק גתין ג'ונס, ברשת החברתית אקס (טוויטר) גתין ג'ונס, ברשת החברתית אינסטגרם גתין ג'ונס, במסד הנתונים הקולנועיים IMDb (באנגלית) גתין ג'ונס, במסד הנתונים הקולנועיים KinoPoisk (ברוסית) גתין ג'ונס, באתר MusicBrainz (באנגלית) רעיון עם גתין ג'ונס
אגם ג'ורג'

אגם ג'ורג', המוכר גם כאגם דוורו (Dweru) הוא מאגמיה הבינוניים של אוגנדה שבמזרח אפריקה. האגם משתרע בדרום-מערב המדינה על פני שטח של 250 קילומטר רבוע. האגם ממוקם על פני קו המשווה ובגובה של 914 מטר מעל פני הים. אורכו הוא 23 קילומטר ורוחבו 18 קילומטר. עומקו הממוצע הוא 2.4 מטר ועומקו המרבי - 7 מטר. האגם ניזון מנחלים שמקורם ברכס רוונזורי. הוא מנקז את מימיו אל אגם אדוארד הממוקם מדרום-מערב לו דרך תעלת קזינגה (אנ'). התעלה, שאורכה 32 קילומטר, מצויה בתוך הפארק הלאומי המלכה אליזבת. כמו אגמים רבים באפריקה ניתן לאגם שמו של אחד מבני משפחת המלוכה הבריטית: הוא נקרא על שמו של הנסיך ג'ורג', שהיה לימים המלך ג'ורג' החמישי. הנוסע האירופי הראשון שהגיע אל האגם היה הנרי מורטון סטנלי בשנת 1875. סטנלי סבר בטעות כי האגם הוא חלק מאגם אלברט, ונתן לו את השם מפרץ ביאטריס. סטנלי נאלץ לקטוע את מסעו ושב למקום בשנת 1888. אז גילה את אגם אדוארד ולאחר שנוכח שמדובר בשני אגמים נפרדים נתן לאגם ג'ורג' את שמו הנוכחי. האגם הוא בית למספר מינים של יונקים גדולים ולמינים רבים של עופות נודדים. בשנת 1988 הוכרז האגם כאתר רמסר. מדיה וקבצים בנושא אגם ג'ורג' בוויקישיתוף האגם, באתר המידע על אתרי רמסר
יו א אין

קוריאה זהו שם קוריאני; שם המשפחה הוא יו. יו אה אין (בקוריאנית: 유아인; ‏נולד ב־6 באוקטובר 1986) הוא שחקן קולנוע וטלוויזיה דרום קוריאני. הוא שיחק בסרטים וסדרות רבות וזכה במספר פרסי קולנוע דרום קוריאנים. יו אה אין נולד בשם "אום הונג סיק" בדאיגו. הוא עבר לסיאול והתחיל ללמוד משחק. לאור הזמנה להשתתף בצילומי סרטים הוא עזב את הלימודים. בהמשך הוא סיים לימודי תעודה ולמד באוניברסיטה. בתחילת הקריירה יו א אין הצטלם בפרסומות. בשנת 2006 הוא הצטלם בסרט Boys of Tomorrow. על תפקיד זה הוא זכה בפרס בפסטיבל קולנוע בדרום קוריאה. סרט זה הוצג בפסטיבל לוקרנו. בהמשך הוא השתתף במספר סרטים אך ההצלחה הגדולה הגיע בסרט Sungkyunkwan Scandal. בשנת 2015 הוא שיחק בסרט "Veteran" שזכה להצלחה מסחרית גדולה. באותה שנה שיחק בדרמה ההיסטורית "The Throne"; אודות שושלת ג'וסון. אין, אשר שיחק לצד השחקניות פארק סו-דאם ומון גון-יונג, גילם את דמותו של הנסיך סאדו, בנו של יאונג'ו, המלך ה-21 בשושלת. הסרט זכה לשבחים ופרסים רבים, ואף נבחר לייצג את קוריאה-הדרומית בטקס האוסקר אך לא נכנס לרשימה הסופית. בשנים 2015–2016 הוא כיכב בסדרה ההיסטורית "Six Flying Dragons" לצד שין סה-קיונג; עבור תפקידו בסדרה הוא זכה בפרס נוסף. בשנת 2018 כיכב בסרט הדרמה "בערה", אשר הוקרן בפסטיבל הקולנוע בקאן ואף היה מועמד לפרס האוסקר לסרט הזר הטוב ביותר. בשנת 2020 שיחק בסרט האימה "בחיים" שהופץ בנטפליקס, ובאותה שנה שיחק בסרט "קול הדממה", עליו זכה בפרס הדרקון הכחול לשחקן הטוב ביותר. בשנת 2021, החל לשחק בסדרת האימה והפשע "דין וגיהנום" מבית נטפליקס, בתפקיד של מנהיג כת. מדיה וקבצים בנושא יו א אין בוויקישיתוף יו א אין, ברשת החברתית פייסבוק יו א אין, ברשת החברתית אקס (טוויטר) יו א אין, ברשת החברתית אינסטגרם יו א אין, במסד הנתונים הקולנועיים IMDb (באנגלית)
אלפרד ברוקשטיין

אלפרד מרצ'ל ברוקשטיין (באנגלית: Alfred M.Bruckstein; נולד ב-24 בינואר 1954) הוא מדען מחשב ישראלי, פרופסור מן המניין ונושא הקתדרה למדעים על שם אולנדורף בטכניון. הוא ידוע במחקריו בעיבוד אותות ועיבוד תמונות. ברוקשטיין נולד בשנת 1954 בעיר סיגט בחבל מרמורש בצפון טרנסילבניה ברומניה, כבנו של הסופר והמחזאי לודוביק ברוקשטיין ושל שרולטה לבית ציג. בשנת 1972 עלה לישראל עם הוריו והתיישב בתל אביב. בשנת 1978 סיים תואר ראשון בטכניון בחיפה ובשנת 1980 את התואר השני. בשנים 1980-1978 שירת בחיל הרפואה. ברוקשטיין קיבל את תואר הדוקטורט (PhD) בהנחיתו של תומאס קאילת בשנת 1984 באוניברסיטת סטנפורד. הוא חבר סגל בטכניון משנת 1984 כשהתמנה לפרופסור בפקולטה להנדסת חשמל. החל משנת 1988 הוא מלמד בפקולטה למדעי המחשב. החל משנת 1998 הוא פרופסור בקתדרה ע"ש אולנדורף. ברוקשטיין ושותפיו הם המחברים של "Swarms and Network Intelligence in Search" בהוצאת Springer משנת 2018. ברוקשטיין אייר אחדים מספרי אביו שפורסמו בעברית, רומנית וצרפתית. 1990-1989 - פרס טאוב במדעי המחשב 2014 - ברוקשטיין הוא עמית של SIAM "על תרומותיו בעיבוד אותות, עיבוד תמונות ונמלים רובוטיות" 2018 - בעל דוקטורט של כבוד מאוניברסיטת אגורה ברומניה משנת 2018. אלפרד ברוקשטיין, ברשת החברתית LinkedIn אלפרד ברוקשטיין, באתר פרויקט הגנאלוגיה במתמטיקה אלפרד ברוקשטיין, באתר dblp אלפרד ברוקשטיין, באתר ResearchGate אלפרד ברוקשטיין, באתר גוגל סקולר אתר הבית של אלפרד ברוקשטיין באתר prabook אלפרד ברוקשטיין באתר IEEE אתר prabook SIAM | Fellows, www.siam.org doctor honoris causa - News - Agora University of Oradea, univagora.ro ערך זה הוא קצרמר בנושא ישראלים ובנושא מדעי המחשב. אתם מוזמנים לתרום לוויקיפדיה ולהרחיב אותו.
איזון (אלבום)

איזון הוא אלבום הבכורה של הזמר-יוצר הישראלי חנן בן ארי. האלבום יצא לאור ב-3 בפברואר 2016, על ידי חברת התקליטים NMC. כל רצועות האלבום הופקו על ידי אייל מזיג, למעט השיר "ממך עד אליי" שהופק על ידי רובי פאייר ועידו נמר. האלבום נתמך על ידי הסינגלים: "ממך עד אליי", "איזון", "אמא אם הייתי" ו-"החיים שלנו תותים". האלבום יצא לאור בעזרת מימון המונים באתר הדסטארט בפרויקט אשר פעל בחודשים יולי ואוגוסט, בשנת 2015, אשר בו גייס בן-ארי 129 אלף ש"ח, שהם 130% מהסכום שתכנן לגייס ביוני 2016 הוכרז כי זכה האלבום במעמד "אלבום זהב" על מכירת 15,000 עותקים. האלבום עלה לרשת הזרמת המדיה ספוטיפיי, בסמוך לצאתו. כל השירים נכתבו והולחנו על ידי חנן בן ארי.  מידע על האלבום איזון באתר MusicBrainz האלבום איזון באתר ספוטיפיי חנן בן ארי | איזון, באתר דיסק סנטר האלבום החדש של חנן בן ארי - "איזון", באתר Headstart אסף נבו, "כולם מפחדים פה אחד מהשני", באתר ישראל היום, 29 בספטמבר 2018 איזון, נבדק ב-2020-03-10
Cleopatra

"Cleopatra" (בעברית: "קלאופטרה") הוא שיר באנגלית שנכתב והולחן על ידי לוק ואן בירס, אלן רוי סקוט, שרה לייק ומבוצע על ידי הזמרת האזרית סמירה אפנדי. השיר ייצג את אזרבייג'ן באירוויזיון 2020 ברוטרדם, הולנד. מילות השיר "Cleopatra" באתר Genius סרטון השיר "Cleopatra" באתר יוטיוב מידע על השיר "Cleopatra" באתר ספוטיפיי "Efendi - Azerbaijan — Rotterdam 2020 - Eurovision Song Contest". Eurovision.tv. נבדק ב-10 במרץ 2020. {{cite web}}: (עזרה) "Meet Azerbaijan's Eurovision 2020 artist Samira Efendi - Eurovision Song Contest". Eurovision.tv. 28 בפברואר 2020. נבדק ב-10 במרץ 2020. {{cite web}}: (עזרה) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
גל שריג

גל שריג (נולד ב-9 במאי 1967) הוא מוזיקאי-יוצר, מלחין, מפיק מוזיקלי, משורר וסופר ישראלי. גל התחיל ללמוד פסנתר קלאסי בגין צעיר מאוד, אך מסיבות שונות גם הפסיק בגיל צעיר, לפני שהספיק ללמוד תיאוריה מוזיקלית ונושאים חשובים נוספים במוזיקה. למרות השכלתו המוזיקלית המצומצמת, והקושי שלו בקריאת תווים, תמיד המשיך לנגן ובשנים האחרונות החל להלחין. למד כתיבה והלחנה אצל דניאל סלומון ודני רובס במסגרת היחידה ללימודי חוץ של רימון בית ספר למוסיקה. רפרטואר ההלחנה שלו כולל סגנונות שונים וביניהם: פופ קלאסי, שירים בעלי גוון רטרו-ישראלי, רוק-רך ובלדות, ושירים "שובבים". במקביל הוא מתנסה גם בסגנונות מודרניים ועכשוויים יותר. חלק מלחניו הם למילים של שירי משוררים (כגון, רחל וחנה סנש), חלקם למילים של משוררים וכותבי פזמונים בני זמננו, ולחלק משיריו - כתב הוא עצמו את המילים. לעיתים קרובות הוא משתף פעולה עם אומנים ומוזיקאים אחרים, מלחין לזמרים שונים, ומבצע דואטים - בעיקר עם זמרות המשלימות את יכולותיו הקוליות. הוא מנגן קלידים ופסנתר, וכן מפיק מוזיקלית חלק משיריו. גל שריג הקים את להקת סלסה גרוב המבצעת מוזיקה קובנית ולטינית, ובה הוא מנגן קלידים. במהלך השנים היה קלידן בהרכבים שונים, בעיקר בסגנון פופ ורוק שנות ה-60–80. בעקבות אהבתו למוזיקה הישראלית, הוא מארגן ערבי נגינה ושירה המתמקדים במוזיקה ישראלית מכל התקופות והסגנונות. הצד האפל של קובץ מגביה עוף - קובץ שירים ובו מבחר משיריו של גל שריג מהתקופה הצעירה פגישות פגישות פגישות - ספר קליל עם מאות רעיונות פרקטיים מה לעשות ב"דייט" משם לכאן - ספר ילדים ראשון מסדרת "כמו גדולים" המסביר את תהליך היבוא תוך כדי סיפור ובשפה פשוטה מה שקניתי בעצמי - ספר ילדים שני מסדרת "כמו גדולים" החושף את הילדים תוך כדי סיפור, לעולם הכלכלי ולחשיבות העבודה אתר האינטרנט הרשמי דף אומן ב-Spotify ערוץ YouTube כרטיס ביקור דיגיטלי דף אומן ב-BandCamp מילים לשירים באתר שירונט
לא לבד (אלבום)

לא לבד הוא אלבום האולפן השני של הזמר-יוצר הישראלי חנן בן ארי. האלבום יצא לאור ב-29 באפריל 2018, על ידי חברת התקליטים NMC. האלבום הופק במלואו על ידי אייל מזיג, בדומה לאלבומו הקודם של בן-ארי, "איזון". האלבום נתמך על ידי הסינגלים: "לא לבד", "תודה שאת", "על משכבי", "ויקיפדיה", "מה אתה רוצה ממני" ו"בשורות טובות". האלבום עלה לרשת הזרמת המדיה ספוטיפיי, בסמוך לצאתו. המוזיקה לשירים הולחנה על ידי חנן בן ארי (למעט היכן שמצוין אחרת). מידע על האלבום לא לבד באתר MusicBrainz האלבום לא לבד באתר ספוטיפיי חנן בן ארי | לא לבד | דיסק אלבום, באתר דיסק סנטר לא לבד, נבדק ב-2020-03-10
Cizeta-Moroder V16T

Cizeta-Moroder V16T היא מכונית ספורט המוגדרת מכונית על מתוצרת יצרנית הרכב האיטלקי Cizeta Automobili (אנ') אשר יוצרה בין השנים 1991–1995 באיטליה בעיר מודנה. 2 דלתות - קופה 2 דלתות - רודסטר יוצרו 20 יחידות 2 דלתות 2 נוסעים בדגם "Cizeta-Moroder V16T" הורכבו 2 מנועים מדגם למבורגיני אורראקו, כל מנוע: V8 צילינדרים, סך הכל V16 ב-90°, 5,995 סמ"ק המפיקים 548 כ"ס מנוע מרכזי-אחורי-רוחבי קיבולת מכל דלק - 120 ליטר פנסים קדמיים כפולים נשלפים מתלים : מלפנים: מרובע עצמאי עם מוט גלילה / אחורי: מרובע עצמאי עם קפיצי סליל בלמים : קדמיים: דיסקים מאוורים 332 מילימטרים, אחוריים: דיסקים מאוורים 332 מילימטרים צמיגים : קדמיים: 245/40 ZR17, אחוריים: 335/35 ZR17 יחס כוח / משקל : 322.06 כ"ס ל-1,000 ק"ג גובה מינימלי מקרקע - 120 מ"מ תאוצה בין 0–100 קמ"ש היא 4.5 שניות דגם "Cizeta-Moroder V16T" דגם "Cizeta-Moroder V16T" דגם "Cizeta-Moroder V16T" מכונית-על מדיה וקבצים בנושא Cizeta-Moroder V16T בוויקישיתוף Cizeta-Moroder V16T, סרטון באתר יוטיוב Cizeta-Moroder V16T, סרטון באתר יוטיוב Cizeta-Moroder V16T, סרטון באתר יוטיוב דגם "Cizeta-Moroder V16T" 16cylinder.com דגם "Cizeta-Moroder V16T" motor1.com/news/236359/new-cizeta-v16t-still-available דגם "Cizeta-Moroder V16T" - מפרט carfolio.com/specifications/models/car דגם "Cizeta-Moroder V16T" שנת 1995 archive.vn/20130112133849 דגם "Cizeta-Moroder V16T" - פרטים טכניים zeperfs.com/en/fiche2369-cizeta-moroder-v16t דגם "Cizeta-Moroder V16T" topspeed.com/cars/cizeta/1991-cizeta-moroder-v16t דגם "Cizeta-Moroder V16T" supercars.net/blog/1995-cizeta-moroder-v16t
DeWolff

DeWolff (מהולנדית: הזאב, מבוטא: דה וולף) היא להקת רוק בלוז ורוק פסיכדלי הולנדית, שהוקמה בשנת 2008 על ידי רובין פיסו, ומכילה שלושה כלים: אורגן האמונד (רובין פיסו), גיטרה חשמלית (פאבלו ואן דה פול) ותופים (לוקה ואן דה פול). את הלהקה הקים רובין פיסו, קלידן הולנדי, בשנת 2008 יחד עם שני האחים לבית ואן דה פול, פאבלו ולוקה. הלהקה זכתה בפרס הראשון בגמר הלאומי של קונסטבנדה בשנת 2008. זו הייתה הלהקה הראשונה שזכתה בתולדות אירוע זה, שכן עד אז זכו רק אמנים יחידים. בזמן ההופעה צפה בהם האמרגן רון אנגלן (REMusic Records) ויחד הם חתמו על חוזה הקלטות באוגוסט 2008. בינתיים הם ביצעו הופעות חיות רבות באמסטרדם. בשנת 2010 הם העבירו את הטורים הראשונים שלהם בחו"ל, בעיקר בבלגיה ובגרמניה. 2011 היא השנה בה סצינות בינלאומיות רבות מתעניינות בלהקה, ובמיוחד צרפת, הונגריה, ואיטליה, שבהן הופיעו מספר פעמים. בשנת 2012 הוענקו מספר הופעות גם בצרפת, אוסטריה, שווייץ, איטליה, גרמניה ופולין. בנובמבר 2011 חתמו חברי הלהקה על חוזה הקלטות עם חברת התקליטים "GoSet Music", שהוציאה את הסינגל "Do Not You Go Up The Sky" ואת האלבום "Orchards / Lupine" באוסטרליה וניו זילנד. ב־8 במאי 2012, אלבום זה יצא באיטליה תחת התווית "OTRLive / Universal". הלהקה הוציאה עד היום 6 אלבומים, כולל שני אלבומים מהופעה חיה שנקראו "Live & Outta Sight" ו- "Live & Outta Sight ii". כל האלבומים פורסמו גם בפורמט וויניל. בסוף 2011 שודר סרט תיעודי על סיבוב ההופעות של הלהקה בטלוויזיה ההולנדית. לאחר מספר חודשים באולפן, האלבום "DeWolff IV" יצא לאור ב־8 ביוני 2012. ניתן לראות את צד ה- B של אלבום זה כ-"אופרה" של 5 שירים מוקלטים הקשורים זה לזה. כדי לקדם את מכירות האלבום, הלהקה הופיעה במועדונים והפסטיבלים ההולנדיים הגדולים ביותר. בזירה הבינלאומית הם הופיעו על הבמות המרכזיות של פסטיבל גל הארצו (איטליה) ופסטיבל זאפנאלה ובאד דוברן (גרמניה), וכן מופעים באוסטרליה, איטליה, בלגיה, גרמניה, אוסטריה, שווייץ ורוסיה. הסגנון העיקרי של הלהקה הוא רוק כבד עם נגיעות של בלוז רוק ורוק פסיכדלי. אמנם הלהקה הוקמה בשנת 2008, אך סגנונה דומה יותר לסגנון הרוק שהיה פופולרי בשנות השבעים והשישים. לדוגמה, אורגן האמונד שהיה בשימוש נפוץ בשנות השישים הוא אחד הכלים המרכזיים של הלהקה: תפקידו של רובין פיסו דומיננטי בדיוק כמו תפקיד הגיטרה של פאבלו ואן דה פול. הנגינה של הלהקה מאופיינת בעיקר בסולואי נגינה ארוכים, בעיקר סולואי גיטרה וקלידים, אך גם סולואי תופים וכלי הקשה כמו בשיר Medicine. מדיה וקבצים בנושא DeWolff בוויקישיתוף אתר האינטרנט הרשמי של DeWolff DeWolff, ברשת החברתית פייסבוק DeWolff, באתר ספוטיפיי DeWolff, באתר Last.fm (באנגלית) DeWolff, באתר AllMusic (באנגלית) DeWolff, באתר MusicBrainz (באנגלית) DeWolff, באתר דיזר DeWolff, באתר Discogs (באנגלית) DeWolff, באתר Songkick (באנגלית) DeWolff, באתר Genius DeWolff, באתר בנדקמפ
רכס פאבי

רכס פאבי או מצוק פאבי או כף פאבי או האי פאבי (באנגלית: Pavie Ridge או, בצרפתית: Cap Pavie (מילולית: לשון היבשה פאבי) או Île Pavie (מילולית: האי פאבי)) הוא רכס סלעי או מצוק סלעי המהווה את קצהו הדרום מזרחי של הדום הקרח ברטרנד, בארץ גרהאם שבאנטארקטיקה. גובהו של הרכס 500 מטרים מעל פני הים. הרכס משתרע לכיוון דרום - מערב בין קרחון מרטין ומפרצון מוריין. האזור התגלה על ידי המשלחת הצרפתית הרביעית לאנטארקטיקה בפיקודו של ז'אן-באטיסט שארקו, אשר סבר כי מדובר באי, וקרא לו "האי פאבי" ("Île Pavie") בשנת 1909. האזור מופה ממרחק, על ידי מוריס בונגראן (Maurice Bongrain), סוקר של המשלחת הצרפתית. האזור נסקר, בשנת 1936 על ידי המשלחת הבריטית אל ארץ גרהאם בפיקודו של ג'ון רידוך ריימיל, אשר לא הבינה כי מדובר באותו אתר שגילה שארקו. האזור נסקר שוב על ידי סקר שטחי חסות איי פוקלנד, בשנת 1948, אשר זיהו כי ה"אי" שגילה שארקו הוא מצוק רד רוק, והשם שנתן שארקו לאי, ניתן לרכס פאבי הסמוך. שארקו קרא לאי על שמו של אוגוסט ג'. מ. פאבי (Auguste J. M. Pavie), דיפלומט צרפתי ומגלה ארצות. מצוק רד רוק רכס פאבי באתר הסקר הגאולוגי של ארצות הברית רכס פאבי באתר הגאזט האנטארקטי של ממשלת אוסטרליה רכס פאבי באתר הגאזט האנטארקטי המשווה SCAR של ממשלת אוסטרליה מזג אוויר נוכחי עדכני ברכס פאבי תחזית מזג אוויר עדכנית ארוכת טווח עבור רכס פאבי נתוני מזג אוויר היסטוריים עבור רכס פאבי גאזט השמות האנטארקטיים הרשמי של ארצות הברית מידע גאוגרפי והיסטורי
שמש (שיר של חנן בן ארי)

שמש הוא סינגל שהוקלט על ידי הזמר-יוצר הישראלי חנן בן ארי. השיר יצא לאור ב-2 בספטמבר 2019, כסינגל מתוך אלבום עתידי, על ידי חברת התקליטים יוניסל. השיר נכתב והולחן על ידי חנן בן ארי והופק על ידי תומר בירן. השיר עלה לרשת הזרמת המדיה ספוטיפיי וצבר מעל למיליון השמעות. בסוף אפריל 2020, הוציאה שרית חדד גרסת כיסוי לשיר. טרם פורסם הווידאו קליפ המלא של השיר. העלה בן-ארי לערוץ היוטיוב שלו את האודיו קליפ הרשמי של השיר ב-2 בספטמבר 2019, בסמוך לצאת הסינגל. האודיו מציג בתוכו את עטיפתו של הסינגל ואף את מילותיו של השיר. נכון לדצמבר 2023, מונה הצפיות של הקליפ עומד על כ-30 מיליון צפיות. לדף השיר באתר הספרייה הלאומית שמש, נבדק ב-2020-03-10 חנן בן-ארי - שמש Hanan Ben Ari, סרטון באתר יוטיוב (אורך: 3:58) המצעד השבועי של מדיה פורסט, באתר web.archive.org, ‏2023-10-22 רן בוקר, השיר המושמע ביותר בשנת תש"פ: "מסע" של אליעד, באתר ynet, 9 בספטמבר 2020
לא לבד

האם התכוונתם ל... לא לבד (אלבום של יגאל בשן) משנת 1982, ראו יגאל בשן#שנות ה-80 לא לבד (שיר של חנן בן ארי) משנת 2016 לא לבד (אלבום) – אלבום של חנן בן ארי משנת 2018, עם "לא לבד" כשיר הנושא לא לבד (שיר של קובי מרימי) משנת 2020 לא לבד (שיר של רותם כהן ובן צור) משנת 2024
מחלקת המסחר והעבודה של ארצות הברית

מחלקת המסחר והעבודה של ארצות הברית (באנגלית: United States Department of Commerce and Labor) הייתה מחלקת בקבינט של ארצות הברית, שהתקיימה לזמן קצר ועסקה בשליטה בעסקים גדולים. המחלקה הוקמה ב-14 בפברואר 1903, במהלך נשיאותו של הנשיא תאודור רוזוולט. ב-4 במרץ 1913 שונה שמה של המחלקה למחלקת המסחר והמשרדים והסוכנויות שלה שעסקו בתחום העבודה הועברו למחלקת העבודה שהוקמה אז. ב-1915 הפך משרד התאגידים של המחלקה (Bureau of Corporations) לסוכנות עצמאית בשם "הנציבות הפדרלית למסחר" (Federal Trade Commission). בראש מחלקת המסחר והעבודה עמד מזכיר המסחר והעבודה (United States Secretary of Commerce and Labor). המזכיר היה חבר הקבינט של ארצות הברית. בעת פיצול המחלקה פוצלה גם משרת מזכיר המסחר והעבודה למשרת מזכיר המסחר ולמשרת מזכיר העבודה. בשנים 2011 ו-2013, בתגובה למאמצי קיצוץ התקציב הפדרלי, הגיש הסנאטור ריצ'רד בר הצעת חוק לאחד מחדש את שתי המחלקות ל"מחלקת המסחר וכוח האדם" (Department of Commerce and the Workforce). מעבר להעברת ההצעה לוועדה לא נעשה עד כה דבר עם הצעה זו. מדיה וקבצים בנושא מחלקת המסחר והעבודה של ארצות הברית בוויקישיתוף Burr Cuts Wasteful Spending, Improves Efficiency by Combining Dept. of Labor and Commerce - U.S. Senator Richard Burr of North Carolina". www.burr.senate.gov.
All Eyez on Me (אלבום של מוניקה)

All Eyez on Me (בעברית: כל העיניים עליי) הוא אלבומה השלישי של הזמרת מוניקה, אשר יצא ב-21 באוקטובר 2002, על ידי קלייב דיווס ג'יי רקורדס כאלבום הראשון שלה איתם. אלבום זה יצא לאור ביפן בלבד שם הגיע למקום ה-14 במצעד האלבומים היפני. האלבום הוא ערבוב של שירי מיד-טמפו ובלדות בסגנונות כמו R&B עכשווי ומוזיקת נשמה לצד היפ-הופ, דאנס-פופ, גוספל. על האלבום עבדו מספר מפיקים ביניהם דאלס אוסטין, ג'רמיין דופרי (מפיק בפועל) ורודני ג'רקינס. האלבום קיבל ביקורות מעורבות. מתוך האלבום יצאו שני סינגלים: "All Eyez on Me" ו-"Too Hood" אשר לא זכו להצלחה בדומה לשירים הקודמים של הזמרת. האלבום תוכנן לצאת כחודש לאחר מכן גם בארצות הברית אך בסופו של דבר הוחלט להקליט חלק מהשירים מחדש ולהוציא אותו מחדש ובכך שנה לאחר מכן יצא אלבומה After the Storm. מידע על האלבום All Eyez on Me באתר MusicBrainz מידע על האלבום All Eyez on Me באתר AllMusic מוניקה, קלייב דייוויס, דאלס אוסטין, פיטר בייקר, בריאן מייקל קוקס, דייוויד פוסטר, רודני ג'רקינס, סולשוק & קרלין, ריס ווייק